OFERTA DE EMPREGO PÚBLICO 2015
ADMINISTRACIÓN LOCAL — Municipal — Pontevedra (Oferta de emprego público, 18/09/2015)

A Xunta de Goberno Local do Concello de Pontevedra, na sesión ordinaria que tivo lugar o día 14.09.2015, adoptou o seguinte acordo: 1.- O día 06/03/2015, a concellería de goberno responsable da Área de Réxime Interior e Persoal asinou cos representantes das Organizacións sindicais municipais, previa negociación na Mesa Xeral de Negociación Conxunta, o Concerto sobre as condicións de traballo do persoal do Concello de Pontevedra e dos seus Organismos autónomos para o ano 2015, no que se adoptou, entre outros, o seguinte acordo: “(.) Segunda.- Oferta de emprego público e promoción interna. O artigo 70 do EBEP dispón que as Administracións Públicas deben aprobar as ofertas de emprego público con carácter anual, para cubrir as necesidades de recursos humanos con asignación orzamentaria. O Concello de Pontevedra, comprometese a aprobar a oferta de emprego público do ano 2015 no prazo de 1 mes desde que se aprobe a relación de postos de traballo para este ano, procedéndose a negociar na Mesa Xeral conxunta de Negociación dita oferta no prazo máximo de 15 días desde a sinatura do presente concerto. O Concello de Pontevedra incluirá na oferta de emprego público do ano 2015 todas as prazas vacantes do Servizo de Policía e de Prevención e Extinción de Incendios, ata onde o permita a normativa vixente, incluso obtendo as autorización que se precisen doutras Administracións Públicas para a convocatoria dos procesos selectivos. Así mesmo, incluirase nesta oferta, todas as prazas funcionariais que figuren no cadro de persoal ocupadas por interinos. O Concello de Pontevedra coa finalidade de facilitar o máximo a promoción interna dos empregados públicos do Concello de Pontevedra e na liña que xa ven realizando, convocará todas as prazas vacantes de oficiais, mestre e sepultureiro das brigadas do Concello de Pontevedra por promoción interna, o cal está xustificado nas carencias das brigadas e nas limitacións de reposición de efectivos que se establecen nas Leis estatais de orzamentos. Continuarase como en acordos anteriores, fomentando a promoción interna do persoal administrativo, para axustar a realidade funcional co número de prazas existentes de auxiliares administrativos (grupo C2) e administrativos (grupo C1). A promoción interna do resto de prazas negociarase na Mesa Xeral conxunta de Negociación. (.)” 2.- O Pleno da Corporación aprobou modificar o cadro de persoal do Concello de Pontevedra anexo ao Orzamento para o ano 2015 cuxo texto definitivo publicouse no BOP núm.24, do 05/02/2015). Pola súa parte, a Xunta de Goberno Local na sesión que tivo lugar o día 20/10/2014 aprobou a modificación da relación de postos de traballo (en adiante, RPT) para o ano 2014, con efectos do 01/11/2014, publicada no BOP núm.2010, do 30/10/2014 e que se atopa vixente na actualidade.3.- O 25/03/2015 a concellería de goberno responsable da Área de Réxime Interior e Persoal, considera que procede canto antes a cobertura daquelas prazas cuxa situación de vacante no cadro de persoal causa un prexuízo para os intereses desta Administración municipal, o que require a aprobación da correspondente Oferta de Emprego Público para o ano 2015 (en adiante, OEP do ano 2015). Polo tanto e para dar cumprimento ao disposto no acordo recollido no punto segundo do Concerto sobre as condicións de traballo do persoal do Concello de Pontevedra e dos seus Organismos autónomos para o ano 2015 asinado coas organizacións sindicais municipais, proponse a incoación do oportuno expediente para a aprobación da OEP do ano 2015 nos termos que seguen a continuación: “Primeiro.- Aprobar a oferta de emprego público para o exercicio 2015 coa especificación das prazas abaixo relacionadas, xunto coa súa denominación e clasificación: Segundo.- Someter a presente proposta a negociación coas organizacións sindicais municipais na Mesa Xeral de Negociación. Terceiro.- Fixar como prazo máximo para a convocatoria dos correspondentes procesos selectivos un ano. Cuarto. - Dispoñer que a OEP do ano 2015, logo de aprobarse pola Xunta de Goberno Local, se publique no Boletín Oficial da Provincia con especificación das prazas incluídas e a súa clasificación “ 4.- Constan no expediente informes emitidos polo Servizo de Persoal e pola Intervención Xeral Municipal. Neste último faise referencia a unha serie de reparos en relación co contido das presentes bases reguladoras: “(.) Quinto.- Sen prexuízo desta normativa, debemos remitirnos á previsión da Lei 36/2014, de 26 de decembro, de Orzamentos Xerais do Estado para o ano 2015 que dispón que ao longo do exercicio 2015 non se procederá á incorporación de novo persoal salvo: a que poda derivarse da execución de procesos selectivos correspondentes a OEPs de exercicios anteriores ou de prazas de militares de Tropa e Marinería, supostos non concorrentes na Proposta de Oferta para o Concello de Pontevedra para o ano 2015 (artigo 21. Uno.1). Polo tanto, a proposta vulnera as previsións deste precepto, ao incluír prazas afectadas pola restrición xeral do artigo 21. Uno que, segundo o informe do servizo xestor, son todas aquelas “propias das brigadas municipais e aquelas outras que non se poden incardinar no amentado apartado 2”; ao que agora nos referiremos. Sexto.- Sen prexuízo do anteriormente exposto, tal limitación non resulta de aplicación aos sectores e Administracións Públicas enumerados no artigo 21. Uno.2, nos que a taxa de reposición de efectivos se fixa ata un máximo do 50%; entre eles, e polo que aquí interesa destacan os seguintes: O artigo 21. Uno.3 prevé que as porcentaxes anteriores se apliquen sobre a taxa de reposición de efectivos, que se calculará pola diferencia entre o número de empregados fixos que, durante o exercicio 2014, deixaron de prestar servizo e o número de empregados fixos que se tiveran incorporado por calquera causa (salvo as excepcións alí previstas). Non computarán, dentro do límite máximo de prazas, as que se convoquen para a súa provisión mediante procesos de promoción interna. Vista a Proposta efectuada e o informe do Servizo de Persoal, deben formularse as seguintes discrepancias: 1.- Dado que nos sectores de actividades que puideran considerarse incluídos no artigo 21. Uno.2, segundo informa o servizo xestor, “non se produciu ningún cese nin baixa definitiva”, non se cumpre coa premisa básica para poder calcular a taxa de reposición de efectivos, polo que resulta imposible aplicar as porcentaxes exceptuadas de limitación previstas neste artigo e polo tantos as prazas correspondentes con estes sectores non poden ser ofertadas.2.- Tampouco resulta de aplicación a posibilidade de acollerse ao último parágrafo do apartado 21. Uno.3, que exceptúa do límite máximo de prazas derivado da taxa de reposición de efectivos a aquelas que se convoquen mediante procesos selectivos de promoción interna toda vez que na proposta non se concretan os sistemas de selección para cada unha das prazas ofertadas, sistemas de acceso libre ou de promoción interna, que se establecerá nun momento posterior cando se aproben as Bases reguladoras dos procesos selectivos. Sétimo.- Respecto das prazas da policía local e do servizo de extinción de incendios o artigo 21. Uno.2 esixe a maiores: Oitavo. - Respecto da xustificación da inclusión de determinadas prazas cubertas por persoal interino e a pesar das previsións xerais da normativa reguladora desta materia, en concreto artigo 48.1 LEP de Galicia, tampouco pode informarse favorablemente a súa inclusión dentro da oferta proposta, toda vez que na actualidade a normativa especial de carácter básico recollida na Lei 36/2014, de 26 de decembro, de Orzamentos Xerais do Estado para o ano 2015 anteriormente citada, se eliminou a obriga de inclusión dos postos e prazas desempeñados por persoal interino por vacante que si se recollía como obriga nas Leis de orzamentos anteriores ao ano 2012. En consecuencia, a eliminación deste parágrafo xunto coa prohibición expresa de incorporación de novo persoal no Sector Públicos e máis a última xurisprudencia limitativa e restritiva nesta materia (citada no informe do servizo xestor), impiden que pode informarse favorablemente a inclusión destas prazas na oferta de emprego público co fundamento de que s trata de prazas cubertas por interinos. Noveno. - No tocante á reserva de prazas para ser cubertas entre persoas con discapacidade, tal e como se informa polo servizo de persoal, non pode informarse favorablemente o incumprimento da obriga de reserva legal prevista no EBEP e na LEP de Galicia, de reserva de prazas para persoas con discapacidade. Décimo. - Para o suposto de que se acorde continuar coa tramitación do expediente, sen prexuízo das discrepancias postas de manifesto nos informes incorporados ao expediente, lembrar que a validez da autorización contida no artigo 21. Uno.2 está condicionada a que as prazas se inclúan nunha oferta de emprego público antes da finalización do ano 2015 e que a convocatoria se efectúe no prazo improrrogable de tres contados dende a data da publicación da oferta. Undécimo. - En canto á consignación orzamentaria, determinarase ao efectuarse os correspondentes procesos selectivos e nomeamentos de persoal funcionario de carreira. Duodécimo.- O órgano competente para a aprobación das bases de selección de persoal é a Xunta de Goberno Local do Concello de Pontevedra, tal e como se indica no artigo 127.1. h) da Lei 7/1985, de 2 de abril, e Art.21.1. b) do Regulamento Orgánico Municipal. Polo anteriormente exposto infórmase o expediente, cos reparos formulados nos apartados quinto, sexto e oitavo deste informe. Cando o órgano ao que afecto o reparo non estea de acordo co mesmo, corresponderá ao alcalde resolver motivadamente a discrepancia, sendo a súa resolución executiva (.)” 1.- Correspóndelle á Alcaldía dispoñer a continuación do presente expediente, a teor do disposto no artigo 217 do Real decreto lexislativo 2/2004, de 5 de marzo polo que se aproba o texto refundido da Lei reguladora das facendas locais, que lle atribúe a competencia para resolver os reparos efectuados pola Intervención Xeral Municipal. Á vista dos antecedentes de feito e fundamentos xurídicos arriba expostos, e co fin de dar cumprimento ao Concerto sobre as condicións de traballo do persoal do Concello de Pontevedra e dos seus Organismos autónomos para o ano 2015 esta Alcaldía, no exercicio das súas atribucións, levanta o reparo interposto pola Intervención Xeral Municipal, dada a conveniencia para os intereses municipais da continuidade do presente expediente e, en consecuencia, a Xunta de Goberno Local, por unanimidade, acorda: Primeiro.- Aprobar a oferta de emprego público para o exercicio 2015 coa especificación das prazas abaixo relacionadas, xunto coa súa denominación e clasificación: Segundo.- Someter a presente proposta a negociación coas organizacións sindicais municipais na Mesa Xeral de Negociación. Terceiro.- Fixar como prazo máximo para a convocatoria dos correspondentes procesos selectivos un ano. Cuarto.- Dispoñer que a OEP do ano 2015, logo de aprobarse pola Xunta de Goberno Local, se publique no Boletín Oficial da Provincia con especificación das prazas incluídas e a súa clasificación. “ Pontevedra, a 14.09.2015.—A Alcaldesa Accidental, María Carme da Silva Méndez.